Do-ní duine dia dá mhaoin
Donnchadh Mór Ó Dálaigh cct.
Do-ní duine dia dá mhaoin;
ní fhuil ann acht dia díomhaoin
tar Mhac Dé na n-uile fhear;
ní duine an té nach tuigfeadh.
Dia dá mhaoin Is mairg do-ní;
cealg im Dhia nír bh'fhiu aoinní;
Mac Dé bhí le hóigh gan fhior
do b'é an rí dar cóir creideamh.
Creideadh gach duine dá dhia féin;
creidim-se d'oidhre an Fhíréin,
Mac Dé dar mháthair Muire
bráthair na sé sochuidhe.
Eagail dóibh dá ndeachaidh so
i n-éadóchas ar Íosa
gach neach daidhbhir dá mbí ar bioth
nó gach rí saidhbhir sáitheach.
Guais don dís a-deirim féin
go mbeid Is Íosa aimhréidh,
díol toile don té ghá mbí
's gidh bé nach oighe aoinní.
Ní háil le neach saidhbhir slán
Mac Dé d'fhaicsin ná d'iomrádh;
Rí na n-uile Is na n-ógh ris
is lón do dhuine an daidhbhris.
Muire 's a Mac maille ris
bíd aige i n-íoc a dhaidhbhris;
fearr sin ná saidhbhreas eile
daidhbhreas fhir na haithrighe.
Duine do-gheibh lán a lámh
eagail dó dul ar seachrán;
is í an lámh fhalamh as fhearr
ler bh'ál anadh ó Ifearnn.
Cuid na gcomhursan — cúis trom — 
biaidh dá hagra ar an anam;
biaidh an chalann 'n-a crumhaibh
's an t-anam ag osnadhaigh.
A-tá an corp dá chur i gcéill
go bhfuil 's an t-anam aimhréidh;
tarla fíoch éigin orra
síoth nach éidir eatorra.
Ná tréig neamh ar ní nach lat;
ní leat féin a bhfuil agat;
bíodh th'aire ar a n-abair sinn;
caidhe agaibh acht aislinn?
Gearr mhaireas mláth na
hóige,
ná tréig teach na Tríonóide;
grás Muire ní théid i
dtráigh,
ná tréig ar dhuille an domhnáin.
A dhuine chreideas dá chrodh
nó do dhia eile d'adhradh,
ní leat an teagh thall go bráth,
's ní headh an chlann ná an conách.
Ní leat an t-airgead 's an t-ór,
ní leat an ríghtheach romhór,
ní leat do chéile chubhuidh,
's ní leat féine a bhfuarobhair.
Tuigthear libh nach libh na ba,
ní libh an t-ionnmhus iomdha,
ní leat 's ní lat an ghraigh,
ní leat an mac ná a mháthair.
Ní leat an baile 'n-a mbí,
ní leat an fonn i bhfuiltí,
ní leat an brat i mbí an corp,
do-chí nach lat an lubhghort.
A fhir shanntaigh ar a shon,
ar thiomsuigh tú san tsaoghal,
ní mó ná an brá lín as
libh
no má tá brígh sa bhrait-sin.
Dá mbeinn ag seanmóir mar sin
daoibh go deireadh an domhain
ní fiu an corp a léigir leis,
ní héidir a olc d'aithris.
Seachain mé ar gach olc eile
rem ré, a Mheic na maighdeine;
seachain mo ghnúis ar bhaos ban,
ar chraos, ar dhrúis do dhéanamh.
A Mheic Mhuire, seachain sinn
ar theas Is ar fhuacht Ifrinn;
seachain mé ar cheilg óm chridhe,
's rem ré ar fheirg gan aithrighe.
Nír thuill tu-sa — ní tú a-mháin — 
grás Dé let óige d'fhagháil;
grás na maighdine sir so
a fhir aingidhe aosdo. Do-ní.